Vesna Burcsa Tarot

Tarot je drevna vještina tumačenja životnih situacija uz pomoć pažljivo oblikovanog skupa od 78 karata. Svaka karta ima svoje simboličko značenje, a njihovi međusobni odnosi u nizovima koje otvaramo daju odgovore na pitanja koja postavljamo. Nije to jednostavno "da" ili "ne", već poticaj na promišljanje i promjene u nama.

Nije lako svladati umijeće tarota, jer svaka karta posjeduje vlastito bogatstvo značenja, a kombinacije nude bezbroj nijansi odgovora koji su dijelom univerzalni, a većinom ovisni o osobi koja pita te o znanju i intuiciji kartomanta. Za vješto tumačenje tarota potrebne su godine, a za potpuno ovladavanje desetljeća, uz uvjet da osoba ima urođene sposobnosti pronicanja u psihološka i duševna stanja drugih ljudi.

Vesna Burcsa, prvi profesionalni tumač tarota s registriranom upravo takvom djelatnošću u Hrvatskoj, spada u one koji mogu i znaju – potpuno vlada značenjima karata i njihovim međuodnosima, ima dugogodišnje iskustvo u radu s tisućama klijenata i sposobnost čitanja ljudskih duša.

Svoja znanja sažela je u knjizi Tarot kao profesija, a oblikovala je i vlastiti komplet Tarot karta. Organizira radionice i tečajeve za rad s tarot kartama.